CELEX: 32021D1852
Language: mt
Date: 2021-10-18 00:00:00
Title: Deċiżjoni tal-Kunsill (UE) 2021/1852 tat-18 ta’ Ottubru 2021 dwar il-pożizzjoni li għandha tittieħed f’isem l-Unjoni Ewropea fi ħdan il-Kunsill ta’ Assoċjazzjoni stabbilit mill-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra, fir-rigward tal-estensjoni tal-validità tal-prijoritajiet tas-sħubija bejn l-UE u l-Alġerija sakemm ikunu adottati prijoritajiet tas-sħubija aġġornati ġodda mill-Kunsill ta’ Assoċjazzjoni

22.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 374/52
               
            
         DEĊIŻJONI TAL-KUNSILL (UE) 2021/1852
         tat-18 ta’ Ottubru 2021
         dwar il-pożizzjoni li għandha tittieħed f’isem l-Unjoni Ewropea fi ħdan il-Kunsill ta’ Assoċjazzjoni stabbilit mill-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra, fir-rigward tal-estensjoni tal-validità tal-prijoritajiet tas-sħubija bejn l-UE u l-Alġerija sakemm ikunu adottati prijoritajiet tas-sħubija aġġornati ġodda mill-Kunsill ta’ Assoċjazzjoni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217 flimkien mal-Artikolu 218(9) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra (1) (“il-Ftehim”) ġie ffirmat fit-22 ta’ April 2002 u daħal fis-seħħ fl-1 ta’ Settembru 2005.
                  
               
                     (2)
                  
                  
                     Il-prijoritajiet tas-sħubija bejn l-UE u l-Alġerija ġew adottati bid-Deċiżjoni Nru 1/2017 tal-Kunsill ta’ Assoċjazzjoni (2).
                  
               
                     (3)
                  
                  
                     Fi skambju ta’ ittri, iż-żewġ naħat qablu li jenħtieġ li tiġi estiża l-validità tal-prijoritajiet tas-sħubija bejn l-UE u l-Alġerija.
                  
               
                     (4)
                  
                  
                     Skont l-Artikolu 94 tal-Ftehim, il-Kunsill ta’ Assoċjazzjoni għandu s-setgħa jieħu deċiżjonijiet għall-finijiet tal-ilħuq tal-objettivi tal-Ftehim.
                  
               
                     (5)
                  
                  
                     Il-Kunsill ta’ Assoċjazzjoni għandu jadotta deċiżjoni permezz ta’ proċedura bil-miktub biex jestendi l-validità tal-prijoritajiet tas-sħubija sakemm jadotta prijoritajiet tas-Sħubija aġġornati ġodda.
                  
               
                     (6)
                  
                  
                     Ikun xieraq li tiġi stabbilita l-pożizzjoni li għandha tiġi adottata f’isem l-Unjoni fil-Kunsill ta’ Assoċjazzjoni, billi d-deċiżjoni tal-Kunsill ta’ Assoċjazzjoni ser ikollha effetti legali.
                  
               
                     (7)
                  
                  
                     Il-pożizzjoni tal-Unjoni fi ħdan il-Kunsill ta’ Assoċjazzjoni għalhekk jenħtieġ li tkun ibbażata fuq l-abbozz ta’ Deċiżjoni tal-Kunsill ta’ Assoċjazzjoni,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fi ħdan il-Kunsill ta’ Assoċjazzjoni stabbilit mill-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Demokratika tal-Poplu tal-Alġerija, min-naħa l-oħra, fir-rigward tal-estensjoni tal-validità tal-prijoritajiet tas-sħubija bejn l-UE u l-Alġerija sakemm jiġu adottati prijoritajiet tas-sħubija aġġornati ġodda mill-Kunsill ta’ Assoċjazzjoni, għandha tkun ibbażata fuq l-abbozz ta’ Deċiżjoni tal-Kunsill ta’ Assoċjazzjoni (3).
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, it-18 ta’ Ottubru 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 265, 10.10.2005, p. 2.
         
            (2)  Id-Deċiżjoni Nru 1/2017 tal-Kunsill ta’ Assoċjazzjoni UE-Alġerija tat-13 ta’ Marzu 2017 dwar il-qbil rigward il-Prijoritajiet tas-Sħubija bejn l-UE u l-Alġerija (ĠU L 82, 29.3.2017, p. 9).
         
            (3)  Ara d-dokument ST 12258/21 fuq http://register.consilium.europa.eu.